शिक्षक नदारद छात्र कर रहे इंतजार
मुलताई | प्रभात पट्टन ब्लॉक के गांवों के प्राथमिक स्कूल में शिक्षक अपनी मर्जी के मालिक हैं। शुक्रवार को बीआरसी की टीम ने पांच गांवों के स्कूल का निरीक्षण किया तो शिक्षकों की लापरवाही का खुलासा हुआ। बीआरसी अतुल माकोड़े, बीएसी मुकेश सूर्यवंशी, विनोद देशमुख और एलसी झरबड़े, पंकज लोनारे और यशवंत झरबड़े ने प्राथमिक स्कूल चारसी, वायगांव, चारसी ढाना, खेडीढाना, और प्राथमिक स्कूल जामठी का निरीक्षण किया। खेडीढाना में पदस्थ सहायक अध्यापक चंपतराव झरबड़े 14 जनवरी के बाद से स्कूल नहीं पहुंचे। सहायक अध्यापक ने अवकाश के संबंध में सूचना भी नहीं दी है। चारसी में पदस्थ विट्ठल धुर्वे बिना सूचना के 25 फरवरी से अनुपस्थित हैं। वायगांव के प्रधान पाठक गुलाबराव डोगरे शाम 4.15 बजे अनुपस्थित मिले। चारसीढाना के सहायक अध्यापक संजय पंडोले स्कूल समय पर 11.30 बजे अनुपस्थित थे। जामठी के प्रधान पाठक नामदेव धोटे भी बिना सूचना के अनुपस्थित थे। टीम ने लापरवाह शिक्षकों पर कार्रवाई के लिए डीईओ और बीईओ को प्रतिवेदन भेजा है।
hin_Deva hin_Deva